Odense Adresse-Contoirs Efterretninger, 1813-03-26
Oberst Baron Tettenborns Jndtog i Ham bord Middagen den 12 Marts beskrives saaledes i Korrespondenten: "Saalænge Hamborg staaer, har ikke slig en Glædesdag været oplevet; kun Befrielsen fra et saa langt og nedværdigende Aag kunde frembringe en saa uendelig Jubel. 30 Borgere til Hest vare redne de russiske Tropper 2 Mile imøde, og nærmere mod Staden var Mængden af de tilstrømmende Mennesker ubeskrivelig. Borgergarden til Hest og Skyttelauget var ligeledes marscheret ud, og stillede sig under Hurraraab i Spidsen for den russiske Kolonne for at føre den ind i Byen. J nogen Afstand fra Porten, overraktes den russiske Che Stadens Nøgler, i Porten bekrandsedes han af tre hvidklædte Piger; og den overordentlige Jubel steeg nu til er Alt henrivende Begeistring. Luften gjenlød af Udraabene: "Leve Keiser Alexander, vor Frelser, leve Wittgenstein, ledsagede af Hurraraab. Fra alle Vinduer vistedes med Tørklæder, Laugene svingede deres brogede Faner, Hatte kyledes op i Luften, alle Klokker, ringede, og med Flinter og Pistoler skjød man Glædes. skud. Officerernes Heste smykkedes med grønne Gren og Blomsterkrandse. Mange Steder paa Gaderne var Alexanders Buste opsat, omvundet med Laurbærgrene, for enhver holdt Obersten stille, og hilsede sin Keisers Billede med Hurraraab, der gientages af alle Munde. Om Aftenen blev paa Theatret afsjunget - God save the King! og da Obersten kjørte derfra, spændte Folk Hestene fra Vognen, trak den hjem, og bare ham paa Skuldrene ud af Vognen. Tettenborn har Dagen efter sit Indtog i Hamborg, udstædt følgende Proklamationer: 1) Hamborgere! I havde oplyst de under den franske Regjering bestaaende Autoriteter, endnu for de russiske Tropper betraadte Eders Gebeet; denne mandige Daad, hvormed J begyndte Eders egen Frelse og opstillede et Exempel for hele Tydskland, gjør Eder værdige til min Monarks Tillid og den russiske Nations Agtelse. Jkke i en nyfransk, men i en gammeltydsk Stad førte J os ind; derfor hilse vi Eder som Brødre. Eders Jubel ved vort Indtog har rørt os dybt. Men nu maa der lægges Haand paa det store Værk: Tydsklands Befrielse. Til Vaaben, altsaa, til Vaaben for Fædreland og Ret. End er Frelsens Værk ikke fuldbragt; derfor tænke Jngen endnu paa Hvile og Roe. Nu er det den første Forretning at drage Sværdet, for at jage ud fra den ty ske Grund hine Fremmede, som vi nu have drevet 300 Mile foran os. Altsaa endnu engang: til Vaaben, til Vaaben, Jeg glæder mig over, at det blev min Lod, først at føre Eder mod Fjenden og være Vidne til Eders Tapperhed! - 2) Da jeg har bragt i Erfaring, at der endnu her i Staden findes megen fransk Eiendom, saa opfordres Enhver, som har eller veed om saadant, til at anmelde det inden 24 Timer, da han ellers straffes som Forræder mod Fædrelandet. - 3) Efter General Wittgensteins Befaling bekjendtgiøres herved, at fra i Dag af er Søefarten paa Engelland atter fri, og enhver dertil berettiget Hamborgsk Borger kan uforstyrret drive Handel og Vandel med de Nationer, som Rusland ikke er i Krig med. - 4) Beboere af Nedre=Elbens venstre Bred, J kjende den franske Storarmees Skjebne, som er gaaet til Grund paa Ruslands Sletter, fordi Keiseren og Nationen agtede intet Offer for byrt i den hellige Kamp for Fædrelandet.